DEĊIŻJONI TAL-KUMMISSJONI
tas-26 ta’ Lulju 2004
li temenda d-Deċiżjoni 2001/651/KE li tistabbixxi l-proċess tipiku standard ta’ devjazzjoni tal-kontenut tax-xaħam ta’ butir importat minn New Zealand skont l-Artikolu 5 tar-Regolament tal-Kummissjoni (KE) Nru 1374/98
(notifikata taħt id-dokument numru C(2004) 2962)
(2004/584/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1),
Wara li kkunsidrat ir-Regolament tal-Kummissjoni (KE) Nru 2535/2001 tal-14 ta' Diċembru 2001 li jipprovdi regoli ddettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tat-tariffa (2), u b’mod partikolari l-Atikolu 40(1) tiegħu,
Billi:
(1)
l-Anness IV tar-Regolament (KE) Nru 2535/2001 jippreskrivi l-proċedura għall-verifikizzjoni tal-kontenut ta’ xaħam fil-butir ta’ New Zealand ippreżentat biex jiġi rilaxxat għaċ-ċirkolazzjoni libera fil-Komunità taħt il-kwota ta' aċċess kurrenti speċifikata taħt in-numru tal-kwota 09.4589 tal-Anness III. A ta' dak ir-Regolament.
(2)
Din il-proċedura hi bbażata fuq prinċipji statistiċi. Element essenzjali ta' din il-proċedura huwa l-użu ta' proċess tipiku standard ta' devjazzjoni tal-kontenut tax-xaħam tal-butir magħmul skont speċifikazzjoni definita f'impjant ta' produzzjoni speċifiku u magħruf minn qabel mill-awtoritajiet ta’ kontroll fl-Istati Membri fejn id-dikjarazzjoni ta’rilaxx għal ċirkilazzjoni ħielsa fil-Komunità hija preżentata.
(3)
L-identifikazzjoni tal-fabbriki u d-devjazzjoni standard tipika korrispondenti jinstabu fid-Deċiżjoni tal-Kummissjoni 2001/651/KE (3).
(4)
L-Awtorità ta’ New Zealand għas-Sikurezza tal-ikel, permezz ta’ ittra ddatata t-23 ta’ April 2004, innotifikat lill-Kummissjoni dwar ismijiet ġodda ta’ fabbriki rreġistrati.
(5)
Id-Deċiżjoni 2001/651/KE għandha għalhekk tiġi emendata f’dan is-sens,
ADDOTTAT DIN ID-DEĊIŻJONI:
Artikolu 1
L-Anness għad-Deċiżjoni 2001/651/KE huwa ssostitwit bit-test fll-Anness għal din id-Deċiżjoni.
Artikolu 2
Din id-Deċiżjoni għandha tapplika għall-importazzjoni ta' butir li għalih ġew maħruġa ċertifikati IMA 1 mit-tielet jum wara d-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, 26 ta’ Lulju 2004.